นิคม เชาว์กิตติโสภณ

นิคม เชาว์กิตติโสภณ (เกิด 1 กุมภาพันธ์ พ.ศ. 2499) อดีตสมาชิกวุฒิสภาจังหวัดลำปาง อดีตสมาชิกสภาผู้แทนราษฎรแบบสัดส่วน สังกัดพรรคเพื่อไทย อดีตรองนายกองค์การบริหารส่วนจังหวัดเชียงใหม่รัฐมนตรีช่วยว่าการกระทรวงมหาดไทย เปิดการแข่งขันฟุตบอลประชาชน แม่อายคัพ ครั้งที่ ๑ ประจำปี พ.ศ.๒๕๖๕ และเป็นผู้รับใบอนุญาตโรงเรียนประชาวิทย์ และ ประธานมูลนิธิเพื่อการศึกษาประชาวิทย์ จังหวัดลำปาง ปัจจุบันสังกัดพรรคประชาธิปัตย์

 ประวัติ 
นิคม เชาว์กิตติโสภณ เกิดเมื่อวันที่ 1 กุมภาพันธ์ พ.ศ. 2499 สำเร็จการศึกษาชั้นมัธยมศึกษา จากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรี นิติศาสตรบัณฑิต จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากมหาวิทยาลัยเชียงใหม่

ด้านครอบครัว สมรสกับนางนิภา เชาว์กิตติโสภณ มีบุตรคือ นายเชาวยุทธ เชาว์กิตติโสภณ อดีตผู้สมัครสมาชิกสภาผู้แทนราษฎรจังหวัดลำปาง เขต 3 เมื่อปี พ.ศ. 2554

 การทำงาน 
นิคม เชาว์กิตติโสภณ เป็นนักธุรกิจผู้ประกอบกิจการเซรามิกในจังหวัดลำปาง ได้แก่ บริษัทเชาว์ลำปางเครื่องเคลือบดินเผา จำกัด และบริษัทกาสะลองเซรามิค จำกัด ควบคู่กับการเป็นทนายความ รวมไปถึงเป็นผู้รับใบอนุญาตโรงเรียนประชาวิทย์ ซึ่งเป็นโรงเรียนจีนจังหวัดลำปางโรงเรียนประชาวิทย์

งานการเมือง
เขาเคยได้รับเลือกตั้งเป็นสมาชิกสภาจังหวัดลำปาง (ส.จ.) 2 สมัย และได้รับเลือกเป็นประธานสภาจังหวัดลำปาง ต่อมาในปี พ.ศ. 2543 เขาได้รับเลือกตั้งเป็นสมาชิกวุฒิสภาจังหวัดลำปางที่มาจากการเลือกตั้ง

ในปี พ.ศ. 2550 เขาลงสมัครรับเลือกตั้งสมาชิกสภาผู้แทนราษฎร แบบสัดส่วน กลุ่มที่ 1 ลำดับที่ 9 สังกัดพรรคพลังประชาชน แต่ไม่ได้รับเลือกตั้ง ต่อมาเขาได้รับแต่งตั้งเป็นรองนายกองค์การบริหารส่วนจังหวัดเชียงใหม่ ในยุคของนายบุญเลิศ บูรณุปกรณ์คำสั่งองค์การบริหารส่วนจังหวัดเชียงใหม่ ที่ 759/2551 เดือนมิถุนายน พ.ศ. 2551 ต่อมาพรรคพลังประชาชน ถูกยุบพรรคและตัดสิทธิทางการเมืองของคณะกรรมการบริหารพรรค ทำให้นายนิคม เชาว์กิตติโสภณ ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ในเดือนพฤศจิกายนของปีเดียวกัน

ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2553 เขาได้ลงมติสนับสนุนฝ่ายรัฐบาลพรรคประชาธิปัตย์เปิดใจ “นิคม เชาว์กิตติโสภณ” มือโหวตสวนมติ พท.-ยันไม่ใช่“งูเห่า”-รับอึดอัดเพื่อไทยจำกัดสิทธิ และร่วมกิจกรรมกับพรรคประชาธิปัตย์นิคม เชาว์กิตติโสภณจาก ไทยรัฐหลายครั้ง กระทั่งในการเลือกตั้ง พ.ศ. 2554 เขาตัดสินใจลงสมัครรับเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ในสังกัดพรรคประชาธิปัตย์ช้างชนช้าง-เขต4ลำปางเดือด"นิคม"แกะดำเพื่อไทยชิง"อิทธิรัตน์" แต่สอบตก โดยแพ้ให้กับนายอิทธิรัตน์ จันทรสุรินทร์ จากพรรคเพื่อไทย

ในปี 2562 เขาลงสมัครรับเลือกตั้งในเขตเลือกตั้งที่ 3 ในสังกัดพรรคประชาธิปัตย์ แต่ได้ 8,408 คะแนน เป็นลำดับที่ 4 ไม่ได้รับเลือกตั้ง โดยแพ้ให้กับจรัสฤทธิ์ จันทรสุรินทร์ จากพรรคเพื่อไทย

ในการเลือกตั้งปี 2566 ได้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 7 ประกอบด้วย อำเภอแม่อาย อำเภอฝาง และอำเภอไชยปราการ (เฉพาะตำบลแม่ทะลบและตำบลปงตำ) ได้หมายเลข 5

 สมาชิกสภาผู้แทนราษฎร 
นิคม เชาว์กิตติโสภณ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคพลังประชาชน → พรรคเพื่อไทย (เลื่อนแทน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๙, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๓๕, ๒๖ พฤศจิกายน ๒๕๔๗

 อ้างอิง 

หมวดหมู่:บุคคลจากอำเภอเถิน
หมวดหมู่:ทนายความชาวไทย
หมวดหมู่:นักธุรกิจจากจังหวัดลำปาง
หมวดหมู่:นักการเมืองจากจังหวัดลำปาง
หมวดหมู่:สมาชิกวุฒิสภาจังหวัดลำปาง
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:พรรคชาติไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคประชาธิปัตย์
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.